Jy is onomkeerbaar geseënd. In hierdie boodskap wil ek jou help om te sien wat God sien, wanneer Hy na jou kyk. Jy is onherroeplik geseënd. Hy waak oor jou. Jy staan beskerm deur die bloed van Jesus. Jy hoef geen vloek te vrees nie, want jy is die geseënde van God. Ek wil jou ook help om te verstaan wat God nié sien nie. Hy sien nie jou foute en jou tekortkominge nie, want in Christus staan jy volmaak voor God.
Dit is die waarheid wat jy moet glo deur jou oë op Jesus te hou. Dit is die wonder van genade. Genade bring die beste in jou na vore en genade lei tot heiligheid. Hoe meer jy God se liefde en genade ontvang en sien hoe Hy jou sien, hoe meer sal jy opstaan uit elke gebied waarin jy mislukking ervaar. Jy sal opstaan en met heerlikheid skyn vir Jesus. Van heerlikheid tot heerlikheid verander.